Aalborg Svømmeklub kunne søndag bade i medaljer, da det danske mesterskab i kortbane blev afviklet. Hele 27 medaljer blev det nemlig til.

Ud af de 27 medaljer var 14 af guld. Klubben fik to medaljer mere end sidste år, hvor det blev til 25 medaljer. Derudover høstede klubben også et par nye rekorder. Mie Ø. Nielsen svømmede første tur i 4 x 100 medley, hvor hun satte både ny dansk rekord og nordisk rekord i tiden 57.16. Tiden er den tredje hurtigste tid i verden i denne sæson.